Aishah Ahmad

Aishah Danieliusa Ahmad CFA (amụrụ n'abalị iri abụọ na isii n'ọnwa Ọktoba n'afọ 1976) bụ onye na-ahụ maka ego na Naijiria. Ọ bụbu osote gọvanọ nke Central Bank of Naijiria ebe a họpụtara ya na mkpụrụ abalị isii na-ọnwa Ọktoba 2017, na-anọchi Sarah Alade, onye lara ezumike nká na Maachị 2017. Ndị omeiwu Naijiria kwadoro ya na mkpụrụ ụbọchị iri abụọ na abụọ na n'ọnwa Maachị 2018.

 Mmalite na agụmakwụkwọ 
A mụrụ Aishah na Lagọs, n'ezinụlọ onye Nupe Muslim sina Bida, na mkpụrụ ụbọchị iri abụọ na abụọ n'ọnwa Ọktoba 1976. Ọ gara akwụkwọ na St. Catherine's Primary School, Surulere Lagọs, nakwa Zarumai Primary School, Minna Niger Steeti, tupu ọgaba Federal Government Girls' College, Bida, maka agụmakwụkwọ sekọndrị ya. Aishah nwetara nzere BSc na Accounting na Mahadum Abuja wee gaa n'ihu nweta MBA na Finance na Mahadum Lagọs na MSc na Finance na Management na Cranfield School of Management. Ọ bụ onye Daịrectọ INSEAD Certified Board na onye natara asambodo mmepe akụ na ụba site na Harvard Kennedy School. Ọ bụkwa Chartered Alternative Investment Analyst (CAIA) na Chartered Financial Analyst (CFA).

 Ọrụ 
Tupu ahọpụta ya na Central Bank of Nigeria na-afọ 2018, ọ bụ onye na-ahụ maka ụlọ akụ, onye njikwa ego, ọkachamara n'ihe gbasara ego na onye isi ụlọ ọrụ. N'oge na-adịbeghị anya, ọ rụrụ ọrụ dị ka onye isi nchịkwa, Retail Banking na Diamond Bank Plc.

Ọ malitere na ngalaba nke onwe dị ka onye nyocha na Z.O. Ososanya & Company, wee bụrụ Chief Financial Officer na Manstructs Group Ltd."Meet CBN's New Deputy Governor, Aishah Ahmad," This Day Live, retrieved November 14, 2022.

Ọrụ ya n'ụlọ akụ malitere na 2001 na First Interstate Bank (Naịjiria) Plc., ebe ewere ya n'ọlụ dịka Executive Assistant, Treasury Group, mgbe nke ahụ gasịrị ọ gara na NAL Bank Plc dị ka onye isi nke Private Banking ebe ọ rụrụ ọrụ ruo 2005. Mgbe e mesịrị, ọ bụ Onye isi nke Retail Banking (Energy Group) na Onye isi otu (Asset Management Business Development) na Zenith Bank Group. Site na 2009 ruo 2014, ọ rụrụ ọrụ dị iche iche na Stanbic IBTC Bank Plc nke gụnyere ịbụ Onye isi, Ndị Ahịa Onwe Onye / Ndị Nweta Dị Elu, tupu ọ gaa Diamond Bank iji bụrụ onye ndu na-azụmahịa ya. Ọ lara ezumike nká dị ka onye isi nchịkwa, Retail Banking na Diamond Bank Plc mgbe a họpụtara ya irụ ọrụ na CBN. "'Women Themselves Must Be Inspired To Take Their Place in Leadership'- Aishah Ahmed, CBN’s Newly Appointed Deputy Governor," Hermaze, retrieved November 20, 2022.Ọrụ ndị ọzọ ọ rụrụ n'oge gara aga gụnyere ọrụ ya na Bank of New York Mellon na Synesix Financial Limited.

Ọ bụ onye isi oche nke bọọdu maka SOS Children's Villages, otu ụlọ ọrụ mmepe mba ụwa nke nweere onwe ya, nke na-abụghị nke gọọmentị nwere, otu na-anaghị achọ uru nke na-ahụ maka mmepe mba ụwa bụ nke owepụtara onwe ya kemgbe 2017. "International Senate," SOS Children's Village, retrieved December 15, 2022.Ọ rụkwara ọrụ dị ka onye isi oche nke ndị isi kansụl nke Women in Management, Business and Public Service (WIMBIZ), otu na-enweghị uru nke dị na Naijiria ebe ọ bụ otu onye nime ndị tọrọ ntọala ahụ na 2001.

Ka ọ dị ugbu a, Aishah Ahmad bụ osotere Gọvanọ maka nkwụsi ike nke usoro ego na Central Bank of Nigeria. Ọ bụ onye otu CBN Governing Board, Monetary Policy Committee, Financial System Stability Committee na Committee of Governors. Ọ bụkwa Onye isi oche nke bọọdụ nke Nigeria Interbank Settlement System (NIBS), Nigeria Commodity Exchange (NCX) na Financial Institutions Training Centre (FITC).

 Ahịa ụlọ akụ Polaris 
Na Disemba 2022, Peoples Gazette kwuru na Oriakụ Ahmad nyere aka mee ka ire Polaris Bank dị mfe na ọnụahịa dị mma ka a tụlee ya maka ọkwa Gọvanọ nke Central Bank of Nigeria (CBN) . CBN gọnahụrụ ebubo ndị a ma kwuo na ire Polaris Bank bụ mkpebi ụlọ ọrụ nke kọmitii ndị isi nnọchiteanya nke Asset Management Corporation of Nigeria (AMCON) na CBN na-elekọta. A na-ejikọkwa nkwụsị ahụ na ndị ndụmọdụ iwu na ego n'èzí ma kwado ya site n'aka ndị ndu na bọọdụ nke Polaris Bank na onye zụrụ ya, Strategic Capital Investment Limited. CBN kwuru na ọ dịghị otu ọzọ kwetara ịzụrụ ụlọakụ a na-ọnụ ahịa dị elu dị ka Peoples Gazette kwuru.

 Ndụ onwe onye 
Aishah Ahmad lụrụ Abdallah A. Ahmad, onye Brigadier General lara ezumike nká na Ndị agha Naijiria. Di na nwunye ahụ nwere ụmụ abụọ.

 Hụkwa 


 Edensibịa 

Òtù:Mmadụ ndi di ndụ